cyanic-selkie/wikianc huggingface dataset:
Hidden Figures (film)
Plot
Dorothy, dy't krewearre hat om har liedende posysje offisjeel makke te krijen (mei de byhearrende opslach fan har salaris) kriget fan frou Mitchell te hearren dat se de promoasje wol ûnder de skuonsoallen skriuwe kin, mei't der gjin plannen binne om in permaninte tafersjochhâldster ta te wizen oan 'e "kleurlingegroep".
Santa Ana (Kalifornje)
Skiednis
Yn 1869 waard troch de Kentuckiaanske kolonist William H. Spurgeon, op lân dat er oankocht hie fan 'e neikommelingen fan José Antonio Yorba, de delsetting Santa Ana stifte. Dy krige yn 1886, doe't it in befolking fan 2.000 minsken hie, offisjeel de status fan stêd, en trije jier letter, yn 1889, waard it it haadplak fan it doe nij foarme Orange County. Yn 1906 soarge de oanlis fan 'e Pacific Electric Railway derfoar dat op en del reizgjen tusken Santa Ana en Los Angeles in stik makliker en nofliker waard. Teffens waard hjirtroch de pleatslike ekonomy stimulearre. Nei't de Amerikaanske oaljeyndustry yn 'e fyftiger jierren alle treinmaatskippijen yn 'e Feriene Steaten opkocht en ferrinnewearre hiene, waard de treinrûte opheft, in foarfal dat gearfoel mei de oanlis fan 'e Santa Ana Freeway, in autosnelwei tusken Santa Ana en Los Angeles.
Hidden Figures (film)
Plot
Underwilens wurdt Mary tafoege oan it team dat it hjitteskyld foar de nije romtekapsule ûntwerpt, dêr't se fuortendaliks al in ûntwerpflater oanwiisd. De lieder fan it team, de Poalsk-Joadske Holokaustoerlibbene Karl Zielinski, fiteret har oan om te sollisitearjen nei de funksje fan yngenieur by de NASA. As se dat docht, fertelt frou Mitchell har dat se dêr nettsjinsteande har kundigens op it mêd fan wiskunde en natuerkunde net foar yn oanmerking komt, om't se dêrfoar ferlet hat fan bykommende diploma's dy't se inkeld besette kin troch jûnsûnderwiis oan 'e pleatslike middelbere skoalle, de Hampton High School. Mei't dat in skoalle foar blanken is, kin Mary dêr net terjochte. Nettsjinsteande de wjerstân fan har man Levi beslút Mary ûntheffing oan te freegjen sadat se ta it jûnsûnderwiis talitten wurde sil.
Op in barbecue fan 'e pleatslike tsjerke komt Katherine, dy't in allinnichsteande widdo mei trije jonge dochters is, yn 'e kunde mei de swarte luitenant-kolonel Jim Johnson fan 'e Nasjonale Garde. Hy hat dúdlik belangstelling foar har en sy ek wol foar him, mar as er him delbûgend útlit oer de wiskundige fermogens fan froulju, knapt se op him ôf. Hy biedt letter syn ûntskuldigings oan en giet dêrby djip troch it stof. Dêrnei begjint er tiid troch te bringen mei Katherine, har dochters en har ynwenjende mem Joylette Coleman (dy't op 'e bern past as Katherine op har wurk is).
As Harrison syn ûnderhearrigen opdraacht in yngewikkelde wiskundige ferliking op te lossen, is Katherine dejinge dy't dat slagget, wêrmei't se gâns yndruk makket op har baas. Hy hat der lykwols argewaasje fan dat se sa faak lange tiid net op har plak is. Yn 'e tuskentiid dogge de astronauten fan 'e Mercury 7-misje Langley oan en begroetsje dêr de blanke wurknimmers. John Glenn is de iennichste dy't him net by de swarte wurknimmers (dy't yn in apart fak steane) wei liede lit, mar ek harren begroetet.
Wannear't Harrison Katherine úteinlik beskrobbet foar it feit dat sa faak net op har plak is, ferliest de oars sa meigeande frou har selsbehearsking en beklaget se har der mei útset lûd oer dat se, eltse kear as se nei it húske moat, 800 meter hinne en 800 meter werom rinne moat nei de oare útein fan 'e basis, mei't der oan 'e eastkant, dêr't Harrison syn ôfdieling húsfêste is, gjin wc foar kleurlingen is. In beskamme en poerrazene Harrison huft dêrnei mei in foarhammer it boerd fan 'e muorre ôf, dêr't op stiet "WC allinnich foar blanken". Tenei, sa byt er it omsteand laach ta, giet hjir eltsenien mar gewoan nei itselde húske.
Neitiid freget Katherine om talitten te wurden ta stêfgearkomsten, om't har berekkenings oars alwer efterhelle binne as se dermei klear is. Paul Stafford wol dêr neat fan witte, mar Harrison stimt dermei yn. As er op 'e earste gearkomste dêr't sy by oanwêzich is, in fraach oer in berekkining kriget dêr't er it antwurd net op wit, spilet Harrison dy oan har troch. Katherine lost yn it bywêzen fan alle dielnimmers oan 'e gearkomste, ûnder wa John Glenn, in yngewikkelde ferliking op om it antwurd te krijen en makket dêrmei op 'e nij yndruk. Nettsjinsteande dat stiet Stafford net ta dat Katherine har namme op 'e rapporten set dy't er yntsjinnet. Hoewol't sy dêr likefolle oan bydroegen hat, komme dy inkeld op syn konto, om't hy in yngenieur is en sy simpelwei in berekkenster.
Santa Ana (Kalifornje)
Skiednis
Under de Twadde Wrâldoarloch waard de Legerlofttsjinstbasis Santa Ana oanlein as in trainingssintrum foar piloaten fan 'e Lofttsjinst fan it Amerikaanske Leger. Troch de oanwêzigens fan 'e basis groeide sawol de ekonomy as de befolking fan Santa Ana yn 'e midden fan 'e tweintichste iuw troch, mei't in protte feteranen har nei de oarloch yn 'e krite nei wenjen setten. Yn 1958 waard it oerdutsen winkelsintrum de Fashion Square Mall benoarden de binnenstêd fan Santa Ana boud, dat in wichtich detailhannelssintrum foar de hiele regio waard. Yn 1987 waard it winkelsintrum folslein renovearre en kaam it de MainPlace Mall te hjitten (no de Westfield MainPlace Mall). Sûnt de tachtiger jierren hat it stedsbestjoer fan Santa Ana him derop talein om 'e binnenstêd, dy't ferpaupere rekke wie, troch in yngeande renovaasje wer nij libben yn te blazen. Dat proses duorre oant 2009, doe't it histoaryske Yost Theater weriepene waard.
Hidden Figures (film)
Plot
Underwilens leit Mary har fersyk foar ûntheffing foar oan 'e rjochtbank. Se wit de rjochter troch skamteleaze manipulaasje safier te krijen dat er yn har foardiel útspraak docht. Dêrnei kin se jûns nei de segregearre blanke middelbere skoalle, dêr't se as iennichste frou tusken in stikmannich blanke manlju plaknimt om 'e diploma's te heljen dy't se nedich is om NASA-yngenieur te wurden.
Dorothy ûntdekt dat de ynstallaasje fan in IBM 7090-kompjûter yn it Langley Research Center bedoeld is om 'e minsklike berekkeners oerstallich te meitsjen. As de ynstallateurs fuort binne, kringt se temûk de keamer mei de kompjûter binnen om dy te ûndersykjen. Letter besiket se de pleatslike bibleteek, dêr't se troch de bibletekaresse teplak wiisd wurdt om't se yn 'e seksje foar blanken omnoasket om in boek oer de programmeartaal Fortran te lienen. Dêrop stelt se it boek, mei't se ornearret dat har belestingjild likegoed brûkt wurdt foar de seksje foar blanken as foar dy foar swarten. Troch selsstúdzje leart se har oan om kompjûters te programmearjen en al rillegau hat se der mear ferstân fan as de blanke manlju dy't de IBM 7090 betsjinje moatte. Se jout de opdiene kennis troch oan 'e berekkensters yn har groep en wurdt úteinlik formeel befoardere om tafersjoch te hâlden oer de nije Ofdieling Programmearring, dêr't har berekkensters ûnder har komme te wurkjen.
Santa Ana (Kalifornje)
Santa Ana hjoed de dei
De ekonomy fan Santa Ana is foar in grut part basearre op kompjûter- en tillekommunikaasjetechnology, mei regionale haadkertieren fan bedriuwen as Ultimate Software, T-Mobile en Xerox. Ien fan 'e opmerklikste bedriuwen dy't yn 'e stêd fêstige binne, is Rickenbacker, in muzykynstruminteprodusint, waans elektryske gitaren en basgitaren ferneamd wurden binne yn 'e hannen fan withoefolle rock n' rollmuzikanten. Sûnt likernôch 2000 stribbet it deunby leine Irvine Santa Ana foarby op it mêd fan ekonomyske groei.
Hidden Figures (film)
Plot
Katherine trout mei Jim Johnson en kriget fan har kollega's as brulloftskado in pearelkeatling, it iennichste soarte sieraad dat froulju op it wurk drage mei ûnder de klaaiïngskoade fan 'e NASA. Troch de yngebrûkname fan 'e kompjûter hat Harrison lykwols gjin wurk mear foar Katherine, en omreden fan belied dat fan boppe-ôf oplein wurdt, moat se werom nei de ôfdieling mei de oare berekkensters. De dei fan 'e lansearring fan 'e Mercury-Atlas 6, de raket fan John Glenn, wurde der lykwols ûngerjochtichheden ûntdutsen yn 'e berekkenings fan 'e IBM 7090 oangeande de lâningskoördinaten fan 'e romtekapsule. Glenn skillet Harrison op en stiet derop dat Katherine, en nimmen oars, de kompjûterberekkenings foar him neirekkenet.
Harrison stjoert immen op 'en draaf nei de oare kant fan it Langley Research Center, dêr't Katherine docht wat har frege wurdt. As se dêrop mei weromdraaft nei Harrison syn ôfdieling om 'e resultaten oer te bringen, wurdt de doar yn har gesicht tichtslein. Harrison komt lykwols nei bûten ta om har in tagongspaske te jaan, sadat se tegearre de útkomsten fan har neirekkenings oan Glenn trochjaan kinne. Nei in súksesfolle lansearring en it berikken fan in baan om 'e Ierde, ûntstiet der in probleem mei it hjitteskyld. It misjekontrôlesintrum beslút de misje nei trije omgongen om 'e Ierde ynstee fan sân ôf te brekken. Op advys fan Katherine rikkemandearret Harrison oan om 'e retroraket net los te keppeljen, mar op syn plak oan it hjitteskyld sitte te litten foar de binnenkomst fan 'e atmosfear. Dat blykt te helpen en Glenn lânet súksesfol persiis op it plak dêr't Katherine útrekkene hie dat er lânje soe.
Santa Ana (Kalifornje)
Santa Ana hjoed de dei
Wat toerisme en besjensweardichheden oangiet, hat Santa Ana njonken de arsjitektuer yn 'e âlde binnenstêd it Bowers Museum, in skiedkundich museum mei in grutte kolleksje oan Middenamerikaanske foarwerpen; it Heritage Museum of Orange County (foarhinne it Centennial Heritage Museum), in iepenloftmuseum; en de Santa Ana Zoo, de pleatslike dieretún. De ferdivedaasjeparken Disneyland en Knotts Berry Farm lizze mar in pear km noardeastlik fan Santa Ana, en de strannen oan 'e kust, by Huntington Beach en Newport Beach, lizze op tweintich minuten riden yn súdlike rjochting.
Hidden Figures (film)
Plot
Nei de misje fan Glenn wurde by de NASA de oerbleaune wiskundigen ûntslein en ferfongen troch kompjûters. Katherine wurdt lykwols oerpleatst nei de Ofdieling Analyze en Berekkening, wylst Dorothy har ûnderwilens ûnmisber makke hat as haad fan 'e Ofdieling Programmearring. Mary behellet de diploma's dy't se miste en wurdt oannommen as yngenieur. De film einiget as Katherine op 'e nij har namme njonken dy fan Stafford op in rapport typt, eat dêr't hy no net mear in probleem fan makket. Ynstee bringt er har in kop kofje dy't er foar har ynskonken hat. In tekst dy't yn byld brocht wurdt foar't de ôftiteling begjint, fertelt dat Katherine ferantwurdlik wie foar it berekkenjen fan 'e koersen foar de Apollo 11- en Space Shuttle-misjes. Yn 2016 ûntfong se út 'e hannen fan presidint Barack Obama de Presidinsjele Frijheidsmedalje, de heechste boargerlike ûnderskieding fan 'e Feriene Steaten. It jiers dêrop naam de NASA yn it Langley Research Center it nei har ferneamde Katherine G. Johnson Computational Building yn gebrûk.
Santa Ana (Kalifornje)
Demografy
Neffens gegevens fan 'e folkstelling fan 2010 wie doe fan 'e befolking fan Santa Ana 6,8% âlder as 65 jier en 30,7% jonger as 18 jier. Fierders bestie 17,2% fan 'e húshâldings út ien persoan. Wat de etnyske opbou fan 'e befolking oangiet, dy wie yn 2010 sa: 78,2% Latino's; 9,5% Aziaten; 9,2% blanken; 1,5% swarten; 1,0% Yndianen; 0,6% oaren of fan mingd etnysk komôf.
Hidden Figures (film)
Produksje
Yn july 2015, noch foar't it boek yn 2016 útkaam, kocht filmprodusinte Donna Gigliotti de filmrjochten op it non-fiksjewurk Hidden Figures, fan Margot Lee Shetterly. De film waard regissearre troch Theodore Melfi nei in senario dat skreaun wie troch Allison Schroeder en himsels. Schroeder hie har jonkheid trochbrocht yn 'e neite fan 'e NASA-basis Cape Kennedy, yn Floarida, dêr't har pake en beppe wurken en dêr't se sels as teenager ek staazjerûn hie. Melfi paste har skript letter oan om it priveelibben en de karriêres fan 'e trije haadpersoanen mear yn balâns te bringen.
Santa Ana (Kalifornje)
Klimaat
Santa Ana hat in Mediterraan klimaat, mei waarme simmers en tige mylde, wiete winters. Yn augustus, de waarmste moanne, is de trochsneed temperatuer oerdeis 29,3 °C, en yn desimber, de kâldste moanne, is dat 20,7 °C. Rekôrtemperatueren wiene 44 °C op 14 juny 1917 en –6 °C op 31 desimber 1918 en 1 jannewaris 1919. Santa Ana kriget jiers trochinoar 346,1 mm delslach; snie komt der net foar.
Hidden Figures (film)
Distribúsje
De distribúsje fan Hidden Figures waard fersoarge troch 20th Century Fox. De film gie op 10 desimber 2016 yn New York yn premiêre en iepene dêrnei op 25 desimber yn 'e Amerikaanske bioskopen. Op 28 maart 2017 kaam Hidden Figures beskikber as digitale download en op 11 april waard de film útbrocht op dvd en blu-ray.
Historisiteit
De film beskriuwt yn grutte halen in perioade út 'e iere karriêre fan trije froulike, swarte wittenskipsters yn 'e tsjinst fan 'e NASA, dy't wier libbe hawwe: Katherine Goble Johnson, Dorothy Vaughan en Mary Jackson. Om 'e plot better rinne te litten, wurde ferskate wiere foarfallen yn 'e film yn in lyts tiidsbestek geartroppe, wylst se eins mei jierren tuskenskoft plakfûnen. Ek op oare manearen nimt Hidden Figures hjir en dêr foar dramatysk effekt in loopke mei de wurklikheid. Sa spilet de film yn 1961 yn it NASA Research Center yn Hampton (Firginia), dat ôfskildere wurdt as in fasiliteit dêr't segregaasje tusken blanken en swarten noch strang neilibbe wurdt en dêr't swarten en yn 't bysûnder swarte froulju gjin promoasje meitsje kinne.
Yn wurklikheid krige Vaughan lykwols al yn 1949 promoasje ta in liedingjaande funksje op 'e ôfdieling West Computing, wêrmei't se de earste swarte yn posysje waard by it National Advisory Committee for Aeronautics (NACA). Yn 1958, doe't it NACA omfoarme waard ta de NASA, waarden alle segregearre fasiliteiten yn ien kear ôfskaft. Vaughan kaam doe te wurkjen by de ôfdieling Analysis and Computation Division (ACD), in rasiale en geslachtlik yntegrearre wurkgroep.
Mary Jackson (ynstee fan Katherine Goble, sa't de film hawwe wol) wie dejinge dy't (foar 1958) in ein rinne moast om in húske foar kleurlingen te berikken, mei't sa'n wc oan 'e Eastkant net foarhâns wie. Goble (dy't doe noch net wertroud wie mei Jim Johnson) wie har der alhiel ûnbewust fan dat de húskes segregearre wiene, en gie jierrenlang sûnder euvelmoed nei in húske foar blanken sûnder dat immen dêr wat fan sei. Doe't dat úteinlik wol barde, negearre se it en hearde se der neitiid nea wer wat fan. De prachtich dramatyske sêne wêryn't Harrison mei in foarhammer it boerd mei de tekst "WC allinnich foar blanken" fan 'e muorre slacht, is in moaie fynst fan 'e filmmakkers, mar folslein út 'e tomme sûgd.
Fierders hoegde Jackson net nei de rjochter om talitten te wurden ta in jûnsoplieding foar blanken; ynstee frege se by de gemeente Hampton in offisjele ûntheffing oan, dy't har sûnder fierdere problemen takend waard. Astronaut John Glenn, dy't eins sa'n tsien jier âlder wie as er yn 'e film ôfskildere wurdt, frege yndie spesifyk oft Goble de berekkenings foar syn lansearring neirekkenje koe, mar dat wie ferskate dagen foarôfgeande oan 'e lansearring, sadat der net bot haast efter siet. De flecht fan Glenn waard lykwols net foartidich beëinige, sa't yn 'e film steld wurdt, mar kearde neffens plan nei trije kear in baan om 'e Ierde makke te hawwen nei it Ierdoerflak werom.
Untfangst
Hidden Figures krige oer it algemien tige positive resinsjes fan 'e filmkritisy. Sa joech Simon Thompson fan IGN de film in 9 op in skaal fan 1 oant 10. Hy skreau: "Hidden Figures follet in mar al te fergetten, of gewoan te min bekend, wyt plak yn 'e Amerikaanske skiednis yn […]." Dêr foege er oan ta: "Prachtige aktearprestaasjes fan 'e hiele cast en in fassinearjend ferhaal allinnich al meitsje Hidden Figures ta in […] film dy't jo tiid, jild en oandacht fertsjinnet." Yn The Boston Globe skreau Ty Burr: "de film is makke mei mear emoasje as keunst en mear feardichheid as subtiliteit, en hy wurket fral troch de froulju dy't deryn portrettearre wurde en de aktrises dy't harren spylje. It moaiste is, as jo de bioskoop ferlitte, witte jo wa't Katherine Johnson en Dorothy Vaughan en Mary Jackson binne, en dat jildt ek foar jo dochters en soannen."
Guon kritisy skeat it lykwols yn it ferkearde kielsgat dat de filmmakkers sa frij mei de histoaryske matearje omgien wiene. Neffens Eric John fan IndieWire "trivialisearret [de film] de skiednis; as in hagiografyske hulde oan 'e briljante protagonistes dolt er net djip yn 'e essinsje fan harren wrakseling." Yn The Sydney Morning Herald konkludearre Paul Byrnes: "As in film beweart de skiednis út te dragen, hawwe wy it rjocht om te freegjen wêr't dy skiednis bedarre is, sels as [dy film] ynstee in stikje fermaak biedt." Jesse Hassenger fan The A.V. Club murk fierders op dat de film net botte spannend wie: "gebrek oan ferrassing sit dizze film yn 'e bonken."
Opbringst
Hidden Figures brocht yn 'e bioskopen yn 'e Feriene Steaten en Kanada $169,6 miljoen op, en yn alle oare lannen en territoaria $66,3 miljoen. Wrâldwiid kaam de opbringst dêrmei út op $236 miljoen. Ofset tsjin it budget fan $25 miljoen betsjut dat in winst fan $211 miljoen, hoewol't dêr de marketingkosten noch wol ôf moatte. It blêd Deadline Hollywood berekkene de skjinne winst fan 'e produksje op $95,6 miljoen, wêrmei't Hidden Figures ien fan 'e tweintich meast winstjaande films fan 2016 wie.
Prizen
Yn 2017 waard Hidden Figures nominearre foar trije Oscars, foar bêste film, bêste adaptearre senario en bêste byrol fan in aktrise (Octavia Spencer), en teffens foar twa Golden Globes, foar bêste byrol fan in aktrise (Spencer) en bêste orizjinele soundtrack. De film waard ek nominearre foar in BAFTA (bêste adaptearre senario), in Hugo Award (bêste dramatyske presintaasje, lange foarm) en trije Critics' Choice Awards (bêste cast, bêste adaptearre senario en bêste byrol fan in aktrise foar Janelle Monáe). Hidden Figures wûn de Screen Actors Guild Award en de Satellite Award foar bêste cast, de Saturn Award foar bêste aksje- of aventoerefilm en prizen op it Ynternasjonaal Filmfestival fan Palm Springs (bêste cast) en op it Ynternasjonaal Filmfestival fan Santa Barbara (Virtuosos Award foar Janelle Monáe).
Hunter S. Thompson
Hunter Stockton Thompson (18 july 1937 – 20 febrewaris 2005) wie in Amerikaansk sjoernalist en skriuwer.
Berne yn Louisville, Kentucky yn in middenklasse famylje, hie Thompson in turbulinte jeugd nei't it ferstjerren fan syn heit de famylje in earmoed efter liet. Hy koe syn middelbere skoalle net ôfmeitsje, meidat hy 60 dagen yn de finzenis kaam foar it stypjen fan in berôving. Hy gong by de Amerikaanske loftmacht foardat hy úteinlik nei de sjoernalistyk oerstapte. Hy reizge in soad, ynklusyf perioaden yn Puerto Riko en Brazylje, wêrnei't er him úteinlik yn de iere jierren 60 yn Aspen, Kolorado nei wenjen sette.
Thompson waard ynternasjonaal bekend mei de publikaasje fan Hell's Angels: The Strange and Terrible Saga of the Outlaw Motorcycle Gangs (1967), wêrfoar't hy in jier mei de Angels libbe en riden hie, wylst hy harren libben gewaarwurde en harren ferhalen út earste hân hearde. Yn it begjin wie hy in mear konvinsjonele sjoernalist, mar mei de publikaasje fan "The Kentucky Derby Is Decadent and Depraved" yn 1970 waard hy in figuer fan de counter culture (fert.: tsjinkultuer), mei syn eigen slach fan Nije Sjoernalistyk dat hy "Gonzo" neamde. Gonzo wie in eksperimintele styl fan sjoernalistyk wêrby't de ferslachjouwers harren sels op sán manier yn de aksje bejaan sadat se sels sintrale figueren wurde yn harren ferhalen. It wurk dêr't er it bêste foar bekend is, is Fear and Loathing in Las Vegas: A Savage Journey to the Heart of the American Dream (1972), in djipgeande skôging fan it falen fan de counterculture-beweging fan de jierren 60. It waard foar it earst útbrocht yn Rolling Stone, in blêd wêr't Thompson noch lang mei yn ferbân brocht wurde soe, en waard dêrneist yn 1998 ek útbrocht as film mei Johnny Depp en regissearre troch Terry Gilliam.
As polityk persoan die hy yn 1970 fergees mei oan de ferkiezings foar sheriff fan Pitkin County, Kolorado. Hy stie bekent om syn yngeande haat foar Richard Nixon, dy't er seach as de fertsjinwurdiging fan de "tsjustere, korrupte, en ûngenêslik gewelddiedige kant fan de Amerikaanske aard" en dy't hy del sette yn syn boek Fear and Loathing on the Campaign Trail '72. Fan de mid-1970s ôf waard syn literêre produktivens bot minder, meidat syn rom him dreech foel en hy klage dat hy net langer ienfâldichwei rapportearje koe meidat hy oeral werkent waard. Hy stie ek bekent foar syn libbenslange brûk fan alkohol en yllegale drugs, syn leafde foar fjoerwapens, en syn ikoanoklastyske wanachting fan autoritarianisme, en sei "I hate to advocate drugs, alcohol, violence, or insanity to anyone, but they've always worked for me." (fert.: "Ik abbekaatsje net graach foar drugs, alkohol, geweld of sljochtsinnigens foar wa dan ek, mar se ha foar my altyd wurke.").
Wilens hie er in protte swierrichheden mei syn sûnens. Thompson die himsels himsels tekoart yn de âldens fan 67 jier. Neffens syn winsken, waard by in seremoanje, dy't finansiere waard troch syn freon Johnny Depp en bywenne troch in grutte groep freonen, derby John Kerry en Jack Nicholson, syn jiske út in kanon sketten. Hari Kunzru skreau dat (fert. út it Ingelsk) "de wiere stim fan Thompson oan it ljocht kaam as in Amerikaanske moralist ... ien dy't himsels faak ûnkreas makke om de ûnkreazens dy't hy om him hinne seach bleat te stellen".
Marie Elise Loke
Marie Elise Loke (Hoarn, 7 augustus 1870 - Grins, 2 febrewaris 1916) wie lektor oan de Ryksuniversiteit Grins yn de Nijfrânske taal- en letterkunde. Se wie de earste froulike lektor yn Nederlân.
Oplieding en karriêre
Fan septimber 1886 ôf folge se de Arnhimske Kweekskoalle foar ûnderwizeressen. Yn 1891 helle se har LU Ingelsk en yn 1894 LU Frânsk. Marie Loke studearre fierder yn de Frânske taal- en letterkunde by N.J. Verlint yn Utert en by dr J.J. Salverda de Grave, yndertiid lektor oan de Universiteit Leien, letter heechlearaar yn Grins. Yn 1897 slagge hja foar it diploma A middelber ûnderwiis Frânsk en yn 1900 foar it diploma MU-B Frânsk. Dêrnei naam se diksjelessen Frânsk by Georges Berr, toanielskriuwer en akteur by de Comédie-Française.
Fan jannewaris oant septimber 1902 wie Marie Loke learares oan it Stedsgymnasium yn Kampen, dêrnei oant 1 jannewaris 1907 hie hja deselde funksje oan de Hegere Boargerskoalle foar famkes yn De Haach. Om har stúzjes ôf te meitsejn besocht se de Universiteit fan Toulouse fan april oant en mei juny 1906. Sadwaande promovearre hja as earste Nederlanner yn it bûtenlân ta 'Docteur' mei la mention très honorable op in proefskrift mei de titel ''Les versions Néerlandaises de Renaud de Monteban. Étudiés dans leurs rapports avec le poème français''. Der ferskynden resinsjes yn The New York Herald, yn Frankryk, België en Nederlân, wêryn't sy bot priizge waard. Se waard dêrnei beneamd ta lid fan de Maatschappij der Nederlandse Letterkunde.
Loke har ynaugurele rede op 15 jannewaris 1908 gie oer Les débuts du roman personnel: Mme de Charrière et son oeuvre. Loke behannele doe Lettres de Mistriss Henley, Lettres écrites de Laussanne, Caliste en de briefkerij tusken Isabelle de Charrière en Constant d'Hermenches.
Har kolleezjes, basearre op yngeande stúdzjes, op leafde foar de wittenskip, op wiidweidige kennis en op goede ûnderwiisjeften, waarden troch har studinten (sa'n 40) heeg wurdearre enhoog gewaardeerd en wiene fruchtdragend.
Loke waard yn 1910 Presidinte fan de ôfdieling Grins fan de Nederlandsche Bond voor Vrouwenkiesrecht.
Se wurke fierser mei yn de subkommissy 'Letterkunde en Tooneel' fan de útstalling 'De Vrouw 1813-1913', wijd oan de prestaasjes fan froulju yn de 100 jier nei de befrijing fan de Frânsen, yn 'e mande mei Carry van Bruggen presidinte, Cornelia Serrurier sikretaresse, Annie Salomons ponghâldster, Caroline van Dommelen en Annie Oppenheim.
Echte kamieleftigen
De echte kamieleftigen (wittenskiplike namme: Camelinae) foarmje in ûnderfamylje fan 'e klasse fan 'e sûchdieren (Mammalia), it skift fan 'e evenhoevigen (Artiodactyla), it ûnderskift fan 'e ylpoatigen (Tylopoda) en de boppefamylje fan 'e kamieldieren (Cameloidea) en de famylje fan 'e kamieleftigen (Camelidae). Dizze taksonomyske groep ûntjoech him foar it earst sa'n 38 miljoen jier lyn yn Noard-Amearika, en is sûnt 2 oant 3 miljoen jier lyn ek lânseigen yn Aazje, Noard-Afrika en Súd-Amearika. Omtrint 10.000 jier ferlyn binne de echte kamieleftigen yn Noard-Amearika útstoarn.
De echte kamieleftigen besteane út twa tûken, dy fan 'e echte kamielen (Camelini), mei trije libbene soarten, en dy fan 'e lama-eftigen (Lamini), mei fjouwer libbene soarten. Under dy beide tûken falle de kamielen (Camelus), lama's (Lama) en fikûnja's (Vicugna), mei as soarten it Arabyske kamiel of de dromedaris (Camelus dromedarius) út it Midden-Easten en Noard-Afrika, it Baktryske kamiel (Camelus bactrianus) en it wylde Baktryske kamiel (Camelus ferus) út Sintraal-Aazje, en de lama (Lama glama), de gûanako (Lama guanicoe), de alpaka (Vicugna pacos) en de fikûnja (Vicugna vicugna) út 'e Andes fan Súd-Amearika.
Drachten fan A-Z
Drachten fan A oant Z fan op Wikipedy oanwêzige siden dy 't te krijen hawwe mei de flekke Drachten.
A
Paulus Akkerman - Tony Alberda - Douwe Amels - Anske Apteker - De Arke (Drachten) - ATF-brân Drachten - Eilard Attema
B
Tristan Bangma - Barbara van Beukering - Bauke en Greetje - Tjeerd van Bekkum - Jan Frearks van der Bij - Byzantynsk Manljuskoar Fryslân - Adriaan Blaauboer - Bline Wyk - Gauke Boelens - Martinus de Boer - Boermastate - Binne Bolleman van der Veen - Passchier Hendriks Bolleman - Alie Boorsma - Eize Bos - Erik Bosgraaf - Anny Bosma-Banning - Orlando Bottenbley - Wia Bouma - De Bouwen - Wytze Brandsma - Gerben Brouwer - Klaas Bruinsma (oersetter) - Sieuwert Bruins Slot - Barend Hopperus Buma - Burmaniapark
C
Epeus Manger Cats - Herman Theodoor Colenbrander
D
Ferry Doedens - Klaas Dijkstra (taalkundige) - Tim Douwsma - Gurbe Douwstra - Drachten - Drachten Diamonds - Drachten East - Drachten Sintrum - Drachten Súd - Drachten Noardeast - Drachtster Boys - Drachtster Feart (wenwyk) - Drachtster Kompenije - Drachtster Lyceum - De Drait (wenwyk) - Drait (wetter) - DZ&PC
Terminator 2: Judgment Day
Terminator 2: Judgment Day, ek wol koartwei Terminator 2 neamd, is in Amerikaansk-Frânske science fiction-aksjefilm út 1991 ûnder rezjy fan James Cameron, mei yn 'e haadrollen Arnold Schwarzenegger, Linda Hamilton, Robert Patrick en Edward Furlong. De titel betsjut "Beëiniger 2: Oardielsdei". It wie it twadde diel út 'e Terminator-filmsearje, nei The Terminator, út 1984.
Drachten fan A-Z
E
Richard Elzinga - John Eskes
Terminator 2: Judgment Day
De special effects fan Terminator 2: Judgment Day wiene baanbrekkend; sa waarden yn dizze film foar it earst yn 'e filmskiednis motion capture-techniken brûkt. Fan 'e filmkritisy krige Terminator 2: Judgment Day oer it algemien positive resinsjes, en yn 'e bioskopen wie de film in grut kommersjeel súkses. De film wûn fjouwer Oscars, twa BAFTA's, fiif Saturn Awards en in Hugo Award, en wurdt beskôge as ien fan 'e bêste aksjefilms ea makke. Yn 2003 ferskynde in trêde diel yn deselde rige, mei as titel Terminator 3: Rise of the Machines.
Wat foarôf gie
Yn 2029 wurdt de Ierde oerhearske troch it Skynet, in keunstmjittige yntelliginsje dy't begûn is as in avansearre kompjûtersysteem. Nei't it op 29 augustus 1997 selsbewustwêzen krige, besleat it dat de minskheid in gefaar foar syn fuortbestean foarme dat útrûge wurde moast. It begie dy deis in genoside troch in kearnoarloch út te lokjen wêrby't mear as trije miljard minsken omkamen. De oerlibbenen neamden dat barren de 'Oardielsdei' ("Judgment Day"). Neitiid ûntjoech der him in oarloch tusken it leger troch Skynet oanstjoerde masines en it restant fan 'e minskheid, dy't him yn it foardiel fan Skynet ûntwikkele oant John Connor it befel oer it minsklik ferset oernaam.
Drachten fan A-Z
F
Bernardus Albertus Fabricius - Ferbiningskanaal (Drachten) - Finnepark - Fleanfjild Drachten - De Folgeren (wenwyk) - De Fontein (Drachten) - De Forten - Frijburch - Frije Baptistegemeente Bethel - Frijsteat Folgeren - Frysk Ridend Autobusmuseum - Frysk Sjongers Gala - Fryslân Kolleezje
G
Jan Gelinde van Blom - De Gerspipers - Godlike Ferlossertsjerke Grutte Tsjerke (Drachten)
Terminator 2: Judgment Day
Wat foarôf gie
Skynet boude in masine foar tiidreizgjen en stjoerde de Terminator, in cyborg mei in metalen skelet oerdutsen troch libben weefsel dy't it oansjen fan in minske hie, werom yn 'e tiid nei 1984 om Connor syn mem Sarah de deadzjen noch foar't se fan him yn ferwachting reitsje koe. It ferset ferovere lykwols de fasiliteit foar tiidreizgjen en Connor stjoerde in frijwilliger, Kyle Reese, werom yn 'e tiid om syn mem (en dêrmei himsels) te rêden. Sarah en Reese rekken fereale en brochten ien nacht mei-inoar troch foar't Reese omkaam yn 'e striid mei de Terminator. Dyselde faalde lykwols yn syn opset en waard ferneatige (sjoch: The Terminator). Neitiid bliek Sarah swier te wêzen.
Terminator 2: Judgment Day
Yn 1995 wennet de teenager John Connor yn Los Angeles by pleechâlden Todd en Janelle Voight. Syn mem Sarah is opnommen yn in psychiatrysk sikehûs nei't se besocht hat in bomoanslach út te fieren op it fabryk fan kompjûterprodusint Cyberdyne Systems. Hja hat him syn hiele libben taret op syn takomstige rol as lieder fan it minsklik ferset yn 'e oarloch tsjin 'e masines, mar om't er it fan alle kanten te hearren krigen hat, is John begûn te leauwen dat syn mem sljochtsinnich is. Hy is der sadwaande fan oertsjûge rekke dat al har ferhalen neat oars as paranoïde optinksels binne. Nei de eardere mislearring besiket Skynet it op 'e nij en stjoert jitris in Terminator werom yn 'e tiid. It slagget Connor-en-dy om dêr wer in eigen beskermer efteroan te stjoeren.
De nije cyborg dy't troch Skynet stjoerd wurdt, is in T-1000, in avansearre prototype makke fan in mimetyske mearfâldige legearing dy't oantsjut wurdt as 'floeiber metaal'. It ding kin dêrom de foarm oannimme fan elts mooglik foarwerp fan gelikense grutte. It kin ek syn earms of oare lichemsdielen feroarje yn blanke wapens lykas swurden en daggen, mar net yn fjoerwapens, om't dat apparaten mei bewegende dielen binne. De T-1000 deadet nei oankomst yn 1995 in plysjeman, stelt syn plysje-auto en nimt de foarm fan in man yn plysje-unifoarm oan. Underwilens arrivearret ek John syn beskermer yn 1995: in ferâldere, troch it ferset werprogrammearre T-800 Model 101 Terminator, dy't der krekt sa útsjocht as de Terminator dy't yn 1984 stjoerd waard om Sarah Connor te fermoardzjen. Hy giet nei in kroech dy't besocht wurdt troch ûnhuere motorriders, mishannelet dêr in groepke fan dyselden en stelt de klean, wapens en motorfyts fan ien harren.
Drachten fan A-Z
I
Yby Potlatch - Youssef Idilbi - Iduna (Drachten) - Impala (atletykferiening)
J
Dam Jaarsma - Sybren Jansma - Jan Jansonius - Jarje (band) - Joadsk Monumint (Drachten) - Henk de Jong (fuotbaltrener) ‎ - Klaas de Jong Ozn. - Arjan Jongsma
Terminator 2: Judgment Day
Terminator 2: Judgment Day
Neitiid leit de Terminator oan John út wat der oan 'e hân is, en John moat eefkes bekomme as er beseft dat alles dat syn mem him ferteld hat dus dochs wier is. Ut in tillefoantsje nei syn pleechâlden meitsje John en de Terminator op dat de T-1000 Todd en Janelle fermoarde hat en John dêre no opwachtet wylst er de foarm en stim fan Janelle oannommen hat. Om't John bang is dat de T-1000 ek syn biologyske mem fermoardzje sil, oarderet er de Terminator om him te helpen om Sarah út it psychiatrysk sikehûs te befrijen.
Drachten fan A-Z
K
Kariljon (Drachten) - Karmelkleaster - Heine Keuning - Klaas Kielstra - Hendrik Egberts Kijlstra - Marten Klasema - Jannes Kleiker - Kletster Feart - Knooppunt Oerterperfallaat - Jurjen van der Kooi - Douwe Kootstra - Iris Kroes - Jaap Krol - Jelle Krol - Harry Kuitert - Kiryat Ono
M
Gerben van Manen (arsjitekt) - Mearsleat - Minnistetsjerke (Drachten) - Jan Bieuwes van der Meulen - Moarrepark - Museum Drachten - Rimmer Mulder
N
Diny de Neef - Noardertsjerke (Drachten) - Noorder Compagnie - Noarderein - Ritske Numan - Nije Kanaal (De Pein) - Nij Smellinghe
O
De Oase (Drachten) - ‎Gerrit Offringa - Fuotbalferiening ONB - Roel Oostra
P
Pieter Pander - Jaap Pander - Pappegaaiebuert - Bas Paternotte - Pieter Klazes Pel (1797-1878) - Pieter Klazes Pel (1852-1919) - Philishave - Pier Pander - De Peppel - Jan Planting - Ron Popma - Lena Postuma - Angela Postma - Provinsjale wei 381
R
Peije Rasp - Reidingpark - Stijn Rietman - Evert Rinsema - Thijs Rinsema - ROC Friese Poort - S.H. de Roos
S
Sadelrûkers - De Sâning - Eerde Schippers - Hendrik Schippers - Martinus Schuil - Fedde Schurer - Jan Schurer - Melis van Seijen - ISG Singelland - Sjong - Sjongfestival foar Bern - De Singels - Skiedingsboskje - Skiednis fan Drachten - Taede A. Smedes - Smellingerlân - Gerben Sonderman - Johan Jacob Spahr van der Hoek] - De Spinnekop (kabaret) - ‎ Strange Onions - Wim Stroetinga - It Súd -Suder Drachten - Suderheide (Drachten) - Sudertsjerke (Drachten) - Park Suyderwijk - De Swetten
T
Jan Lourens Thalen - Thalenpark - Jacob van der Tol - De Tijen - Tramwei Drachten - Grins - De Trisken - Twee Gebroeders ‎
V
Jan van der Veen - Hinke Veenstra - Sipke Veenstra - Rink van der Velde - Willem Velema - Sjoerd Veltman - De Venen - A.A. Verdenius - Tseard Visser - Gert van der Vijver - Laura Vlasblom - Geale de Vries - Jack de Vries
W
Carla de Wal - Femke Weidema - Wetter is libben - Rinze Wibbelink - Cisca Wijmenga - De Wiken - Abraham Willink - Willem Wilstra - Peter van de Witte - Mads Wittermans - Anne Woudwijk - Roelie Woudwijk - Jan Wuite
Z
Wike Zijlstra - Peter van der Zwaag
Terminator 2: Judgment Day
Terminator 2: Judgment Day
Underwilens is yn it psychiatrysk sikehûs de plysje by Sarah op besite west, mei't deselde man dy't yn 1984 in hiel plysjeburo útmoarde (sjoch: The Terminator) dy middeis troch befeiligingskamera's filme is by in sjitpartij yn in winkelsintrum. Se wolle fan har witte wa't er is en wêr't se him fine kinne, mar Sarah, dy't beseft dat Skynet wer in nije Terminator stjoerd hawwe moat, hâldt har fan 'e domme en drukt in paperclip efteroer. Dy jûns brûkt se dy om 'e boeiens dêr't se mei oan har bêd fêstset is, los te meitsjen, en de doar fan har sel fan 't slot te krijen. Se slacht in sadistyske bewekker yninoar en stelt syn kaaibosk om dêrnei de selsynnommen psychiater Peter Silberman yn gizeling te nimmen. It slagget har op in hier nei om út te brekken, mar dan ferskynt de T-1000 yn it psychiatrysk sikehûs, dy't in nachtwachter deamakket en syn identiteit oannimt.
As John ûntdekt dat syn mem fuort is, riddenearret er maklik út dat se fan doel is om Miles Dyson te fermoardzjen ear't er syn baanbrekkend ûndersyk ôfrûnje kin. Hy en de Terminator sette har efternei om har tsjin te hâlden, om't je, sa leart John de cyborg, no ienris net samar minsken fermoardzje kinne. Sarah berikt de filla fan Dyson it earst, dêr't se him deasjitte wol foar de eagen fan syn frou Tarissa en syn jonge soan Danny. As it derop oankomt, kin se it lykwols net oer har hert ferkrije, al rekket se him wol yn it skouder en sjit se mei har mitrailleur út klearebare frustraasje syn studearkeamer oan grôt. John en de Terminator arrivearje yn 'e neisleep fan alle drama, wêrnei't de Terminator troch de ienfâldige, mar ysbaarlike, metoade om it libbene weefsel fan ien fan syn earms te strûpen sadat syn metalen skelet sichtber wurdt, Dyson derfan oertsjûget dat er yndie út 'e takomst komt. De Terminator fertelt Dyson dêrnei oer de takomstige konsekwinsjes fan syn wurk, dy't him oant yn 'e kearn fan syn wêzen skokke.
De Terminator, Sarah en John brekke yn in stellen plysjebuske troch de besingeling fan it kompleks hinne en spylje fan ruten, dêrby efterfolge troch de T-1000, dy't harren weromfûn hat troch de berjochten oer de plysjeradio te belústerjen. Diskear hat er in helikopter kaapt wêrmei't er leech oer grûn efter harren oan fljocht om harren te besjitten, mar dêr weeft de Terminator mei ôf troch op in stuit hurd op 'e rem te traapjen, sadat de helikopter te pletter fljocht tsjin 'e efterkant fan it buske oan. Hy ferliest dêrop lykwols de behearsking oer it stjoer, sadat it buske kantelet. Neitiid stelle John, de Terminator en Sarah, dy't in skotwûne oan har boppeskonk oprûn hat, in pick-uptruck, wylst de T-1000 in tankwein kaapt dy't laden is mei floeibere stikstof. Se bedarje úteinlik yn in stielfabryk, dêr't de tankwein op 'e side rekket en iepenbrekt. De T-1000 rekket beferzen troch de stikstof, en as de Terminator him besjit mei in pistoal, brekt er yn hûnderten lytse brokjes útinoar.
Troch de hjitte fan 'e stielsmidderij ûntteie de brokstikken fan 'e T-1000 lykwols wer, wêrnei't se as floeiber metaal stadichoan wer nei-inoar ta begjinne te rinnen. Sarah, John en de Terminator flechtsje it fabryk yn, dêr't de Terminator de T-1000 besiket tsjin te hâlden yn in man-tsjin-mangefjocht. De T-1000 set de lofterearm fan 'e Terminator fêst tusken yn in swiere masine, mar de Terminator brekt mei in metalene stange syn earm ôf. Underwilens binne Sarah en John útinoar rekke. De T-1000 fynt Sarah en martelet har om har te twingen om John foar him te roppen, mar Sarah wegeret. As er har deadzje wol, springt de ienearmige Terminator him wer op 'e hûd, sadat Sarah fuortkomme kin. De T-1000 weeft no foargoed ôf mei de Terminator troch him de stange troch it boppeliif te slaan, wernei't it reade ljocht yn it each fan 'e Terminator, dêr't ûnderwilens it libbene weefsel ôfskrabe is, útdôvet.
Neitiid nimt de T-1000 de foarm fan Sarah oan en ropt oan John om help. John ferlit syn skûlplak om syn mem te helpen. Underwilens giet it reade ljocht yn it each fan 'e Terminator wer oan as syn systeem oerskeakelet op in alternative enerzjyboarne. Hy skuort de stange út syn lichem en giet krûpendewei efter de T-1000 oan. John sjocht wat er tinkt dat syn mem is, mar ear't er by har komme kin, komt syn echte mem om 'e hoeke efter har wjergader, dy't de T-1000 blykt te wêzen. Mei in ôfseage jachtgewear driuwt se de cyborg mei elts skot in stapke efterút, oant er op it lêst op 'e râne fan in grut fet fol smolten stiel balansearret. Sarah komt ien patroan te koart om him oer it rântsje himme te triuwen. As de T-1000 har lykwols wer te liif wol, ferskynt de Terminator lizzend op in rinnende bân, dy't de T-1000 rekket mei in skot út in M79-granaatsmiter. Dêrtroch trûdelet de T-1000 yn it fet smolten stiel, dêr't er nei in lugubere deadstriid yn oplost. John smyt de mikroprosessor en de earm fan 'e Terminator út 1984 derefteroan.
Sarah jout utering oan har ferromming dat de hiele lijenswei no foarby is, mar de Terminator seit dat it nea alhiel foarby wêze sil as hysels net ek ferneatige wurdt. Oars soene wittenskippers troch reverse engineering ommers sýn ûnderdielen brûke kinne om 'e ûntwikkeling fan Skynet mooglik te meitsjen. Om't er net "selsbeëinigje" kin, freget er Sarah om him oan in keatling yn it smolten stiel sakje te litten. John, dy't de Terminator as in persoan en syn freon begûn is te sjen, krûpt him oan en smeket him om by him te bliuwen, mar de masine leit út dat dat net kin. As er yn 'e smolten stiel ferdwynt, jout de Terminator John noch in lêste tomme omheech. Sarah hat no foar it earst yn jierren wer hoop foar de takomst, want, sa beprakkesearret se yn in voice-over, "as in masine […] de wearde fan in minskelibben leare kin, dan kinne wy dat sels miskien ek wol."
Produksje
Nei in trûblearre preproduksje dy't bol stie fan 'e juridyske skelen, krige begjin 1990 filmstudio Carolco Pictures fan produsint Mario Kassar de rjochten yn 'e hannen op it meitsjen fan it lang ferwachte ferfolch op 'e súksesfolle film The Terminator, út 1984. Dat klearre it paad foar de ferfilming fan in senario foar Terminator 2: Judgment Day, dat skreaun wie troch James Cameron en William Wisher, mei Cameron, dy't ek The Terminator makke hie, as regisseur. As produsinten wiene Cameron en Gale Anne Hurd by it projekt belutsen foar de filmstudio's TriStar Pictures, Pacific Western Productions, Carolco Pictures, Lightstorm Entertainment en it Frânske StudioCanal. Kassar krige de funksje fan útfierend produsint. Foar de film wie in budget beskikber fan $102 miljoen (15 kear safolle as foar The Terminator), wêrmei't Terminator 2: Judgment Day doe de djoerste film aller tiden wie. De kamerarezjy wie yn 'e hannen fan Adam Greenberg.
Casting
Lang yn 't foar wie dúdlik dat Arnold Schwarzenegger foar Terminator 2: Judgment Day weromkeare moast yn syn trochbraakrol as de Terminator, want sûnder him hie it gjin sin om in ferfolchfilm te meitsjen. Senarioskriuwers Cameron en Wisher betochten boppedat in ferhaal wêryn't de Terminator diskear (ien fan) de protagonist(en) wie, ynstee fan 'e antagonist, lykas yn The Terminator. Foar syn spyljen yn Terminator 2: Judgment Day ûntfong Schwarzenegger neffens wat dêroer grute waard in salaris fan $15 miljoen, wêrfan $11 oant 12 miljoen yn 'e foarm fan in Gulfstream III-priveefleantúch. (Dat wie trije kear safolle as de $5 oant 6 miljoen dy't regisseur Cameron sels opstriek.)
Linda Hamilton spile op 'e nij de rol fan Sarah Connor, dy't se earder yn 1984 yn The Terminator ek fertolke hie. Hja krige diskear in salaris fan $1 miljoen útbetelle. Hamilton folge foar har rol trettjin wiken lang in strak skema wêrby't se trije oeren deis, seis dagen yn 'e wike mei har persoanlike coach Anthony Cortes trainde om har spiermassa te fergrutsjen. Dêropta folge se in healjier, oant de ein fan 'e opnamen, in dieet sûnder fetten dêr't se 5,4 kg fan ôffoel. Foar har aksjesênes waard se begelaat troch de eardere Israelyske kommando Uzi Gal.
Yn 'e sêne wêryn't de T-1000 de foarm fan Sarah Connor oannimt, wie Hamilton mei har (ornaris net-aktearjende) twillingsuster Leslie Hamilton Gearren te sjen. Gearren waard ek ynset foar in pear oare sênes dêr't twa Sarah Connors foar nedich wiene, lykas ien wêryn't Sarah en John de holle fan 'e Terminator reparearje. Utsein de sêne wêryn't de T-1000 Sarah neibeart, hellen dy bylden de bioskoopferzje fan 'e film net, mar yn 'e extended cut waarden se wol wer opnommen. Gearren, dy't oars as har suster net traind hie foar de rol, spilet dêrby hieltyd de Sarah dy't it fierst fan 'e kamera ôf stiet. In oare ienaaiïge twilling, Don en Dan Stanton, waard ynset foar in sêne wêryn't de T-1000 yn it psychiatrysk sikehûs de foarm fan in nachtwachter oannimt.
Yn 'e rol fan 'e jonge John Connor waard de 13-jierrige Edward Furlong cast. Dyselde waard troch casting director Mali Finn 'ûntdutsen' by in besyk oan 'e Boys and Girls Club yn Pasadena. Furlong hie gjin eardere ûnderfining mei aktearjen en hie foartiid ek nea oanstriid hân om akteur te wurden. Robert Patrick, dy't de T-1000 spile, waard troch Cameron foar de rol útornearre om't er licht boud en frij spjochtich wie, sadat er moai kontrastearre mei de poatige Schwarzenegger. Cameron omskreau dat sels mei de wurden: "As de [T-800] min ofte mear in minsklike […] tank is, dan moast de [T-1000] in Porsche wurde."
Opnamen
De opnamen foar Terminator 2: Judgment Day setten op 9 oktober 1990 útein en duorren 171 dagen, oant en mei 28 maart 1991. Filmlokaasjes wiene û.m. it drokbesochte winkelsintrum Santa Monica Place yn Santa Monica, de drûchsteande ôffierkanalen foar oerstallich reinwetter yn 'e San Fernandodelling yn Los Angeles, de snelwei tusken Los Angeles en Long Beach, ferskate oare plakken yn 'e stêdekloft fan Los Angeles, en de Mojavewoastyn by Fontana. Ek waard der filme yn Nij-Meksiko, wylst de bûtendoarshots fan it gebouwekompleks fan Cyberdyne Systems opnommen waarden by in kantoargebou yn Fremont.
Postproduksje
Yn 'e postproduksje waard de filmmuzyk fersoarge troch Brad Fiedel. Ek waarden doe de special effects tafoege, wêrfan't de kompjûtergenerearre effekten oanmakke waarden troch it bedriuw Industrial Light and Magic (ILM) fan George Lucas. Mei de effekten foar Terminator 2: Judgment Day wiene 35 minsken mear as tsien moannen besteld. Nettsjinsteande dat beslane se yn totaal mar fiif minuten fan 'e film. Foar de special effects waarden foar dy tiid baanbrekkende techniken brûkt. Sa wie Terminator 2: Judgment Day de earste film dy't motion capture brûkte om special effects fan (yn dit gefal) de T-1000 natuerlike minsklike beweging te jaan.
Distribúsje
De distribúsje fan Terminator 2: Judgment Day waard fersoarge troch Columbia Pictures. De film gie op 1 july 1991 yn Los Angeles yn premiêre, en iepene dêrnei op 3 july yn 'e Amerikaanske bioskopen. It byhearrende soundtrackalbum ferskynde op 1 july 1991 by platemaatskippij Varèse Sarabande. Terminator 2: Judgment Day waard yn novimber 1991 útbrocht as VHS-keapfideo. Op 24 novimber 1993 ferskynde op itselde medium de extended cut fan 'e film, mei as titel Terminator 2: Judgment Day – Special Edition. Dy befette 15 minuten mear byldmateriaal as de bioskoopferzje fan 'e film. De earste dvd-edysje fan 'e film kaam yn oktober 1997 út, en de earste blu-ray-edysje ferskynde yn 2006.
Untfangst
Fan 'e filmkritisy krige Terminator 2: Judgment Day rûnom loovjende resinsjes. Roger Ebert, dy't publisearre yn 'e Chicago Sun-Times, joech de film 31/2 fan 4 stjerren en priizge fral it aktearjen fan Arnold Schwarzenegger. Hy skreau: "It geniale oan Schwarzenegger as filmstjer is syn fermogen om rollen te finen dy't fuortbouwe op syn fysike en fokale karakteristiken ynstee fan dat se dertroch ûndermine wurde."
Ek Gene Siskel fan 'e Chicago Tribune parte Terminator 2: Judgment Day 31/2 fan 4 stjerren ta. Hy skreau: "Tanksij wierlik spektakulêre en bytiden ferbjusterjende special effects, sawol as ferrassend goed aktearwurk, is dit in geweldige aksjefilm, dy't mear fermaak biedt as it orizjineel." Yn it tydskrift Time oardiele Richard Corliss folle minder posityf en neamde de film in "ûnmeugende, fizjonêre likenis, dy't út en troch boeit mar úteinlik teroarstelt."
Yn 'e ienentweintichste iuw wurdt Terminator 2: Judgment Day rûnom beskôge as ien fan 'e bêste aksjefilms dy't ea makke binne. De foaroansteande Amerikaanske kritikus Richard Roeper hat it dêrnjonken ek de bêste ferfolchfilm aller tiden neamd, dy't neffens him "it orizjineel op alle manearen oerstiget".
Op 'e webside Rotten Tomatoes, dy't resinsjes sammelet, hat Terminator 2: Judgment Day in tige heech goedkarringspersintaazje fan 93%, basearre op 69 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] befettet spannende aksjesênes en special effects dêr't jin de eagen suver fan út 'e holle springe, mar wat dizze science fiction-klassiker wier boppe oare films úttilt, is de djipte fan 'e minsklike (en cyborg-) personaazjes." Op Metacritic, de wichtichste konkurrint fan Rotten Tomatoes, behellet Terminator 2: Judgment Day in goedkarringspersintaazje fan 75%, basearre op 22 resinsjes.
Opbringst
Terminator 2: Judgment Day brocht yn 'e bioskopen yn 'e Feriene Steaten en Kanada $204,8 miljoen op, en yn alle oare lannen en territoaria $315,0 miljoen. Wrâldwiid kaam de opbringst dêrmei út op $519,8 miljoen. Ofset tsjin it budget fan $102 miljoen betsjut dat in winst fan $417,8 miljoen, hoewol't dêr de marketingkosten noch wol ôf moatte.